*Pielikums Nr. 1*

**INFORMĀCIJA PAR 2025. GADA**

**KONKURSU—IZSTĀDI “OGRES NOVADA MĀKSLINIEKI”**

Konkursa—izstādes “OGRES NOVADA MĀKSLINIEKI” rīkotājs ir Ogres novada pašvaldības iestāde “Ogres Vēstures un mākslas muzejs”. Konkurss tiek organizēts, lai:

* stiprinātu un veicinātu Ogres novada mākslinieku plašāku līdzdalību kultūras, mākslas un sabiedriskajos procesos;
* radītu stabilu un nozīmīgu mākslas piedāvājumu sabiedrībai, atspoguļojot Ogres novada mākslinieciskās izpausmes aktuālās tendences.

**PAR KONKURSU**

* Konkursā var pieteikties mākslinieki (fiziskas personas, juridiskas personas), kam ir saistība ar Ogres novadu.
* Konkursā pieņems darbus starpdisciplinārās mākslas nozarēs — glezniecības, grafikas, tēlniecības, keramikas darbus, instalācijas un objektus, metāla, stikla, ādas, tekstila, foto, video un autortehnikās veidotus darbus.
* Katrs mākslinieks konkursam drīkst iesniegt 2 (divus) darbus. Izmēri mākslas darbiem netiek noteikti, bet par darbiem, kuru izmērs pārsniedz 2 × 2 m, māksliniekam individuāli un savlaicīgi jāvienojas ar projekta vadītāju, šo informāciju pievienojot pieteikuma anketā.
* Iesniegtajam mākslas darbam jābūt tapušam pēdējos 5 (piecos) gados.
* Žūrijas vērtējumā labākos konkursa darbus eksponēs izstādē atbilstoši Ogres Vēstures un mākslas muzeja izstāžu telpu platībai un iesniegto darbu parametru specifikai.

**KAD?**

Konkursa norises laiks: no 2025. gada 14. marta līdz 2025. gada 11. aprīlim.

Plānotais konkursa darbu izstādes norises laiks Ogres Vēstures un mākslas muzejā: no 2025. gada 17. maija līdz 2025. gada 3. augustam.

**VĒRTS PIEDALĪTIES TĀDĒĻ, LAI...**

* sasniegtu plašāku auditoriju,
* veicinātu Ogres novada māksliniecisko tēlu,
* iegūtu jaunas sadarbības iespējas,
* uzvaras gadījumā rīkotu personālizstādi Ogres Vēstures un mākslas muzejā 2026./2027. gadā.

**GALVENĀS DETAĻAS**

* Konkurssir pieejams ikvienam māksliniekam, neatkarīgi no viņa profesionālās pieredzes.
* Konkursā aicināti pieteikties mākslinieki (fiziskas personas, juridiskas personas), kam ir saistība ar Ogres novadu.
* Mākslas darbi tiks izvērtēti dažādās nozarēs, tostarp tekstils, tēlniecība, video, stikla un ādas māksla, instalācijas, fotogrāfija, grafika, mākslas objekti, metālmāksla, keramika, glezniecība un darbi autortehnikās.
* Konkursam iesniegtos starpdisciplinārās mākslas darbus vērtēs ekspertu žūrija.
* Konkursa rezultāti publiski tiks paziņoti izstādes atklāšanas dienā.
* Konkursa darbu izstāde Ogres Vēstures un mākslas muzejā plānota no 2025. gada 17. maija līdz 2025. gada 6. jūlijam.

**KĀ PIETEIKTIES?**

Pieteikumi (**pieteikuma anketa** un **pievienots kvalitatīvs vizuālais materiāls**) **līdz 2025. gada 11. aprīlim (ieskaitot)** iesniedzami elektroniskā pasta sūtījumā uz Ogres novada mākslinieku konkursa e–pasta adresi: novadniekizstade@ogresnovads.lv